**projektas**

**reg. Nr. T-46**

**2.46. darbotvarkės klausimas**

**Pasvalio rajono savivaldybės taryba**

**Sprendimas**

**DĖl Pasvalio rajono savivaldybės turto perdavimo pagal patikėjimo sutartį UŽDARAJAI AKCINEI bendrovei „panevėžio regiono atliekų tvarkymo centras“**

2022 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 31 punktu, 16 straipsnio 2 dalies 26 punktu, 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 3 dalimis, Pasvalio rajono savivaldybės turto valdymo, naudojimo ir disponavimo juo tvarkos aprašu, patvirtintu Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“ (Pasvalio rajono savivaldybės tarybos 2021 m. birželio 23 d. sprendimo Nr. T1-124 redakcija), 2016 m. gegužės 26 d. Pasvalio rajono savivaldybės ir uždarosios akcinės bendrovės Panevėžio regiono atliekų tvarkymo centro sudaryta Pasvalio rajono savivaldybės atliekų tvarkymo sistemos administravimo sutartimi Nr. ASR-377 (su visais aktualiais pakeitimais), bei atsižvelgdama į uždarosios akcinės bendrovės Panevėžio regiono atliekų tvarkymo centro 2022 m. vasario 4 d. raštą Nr. SD-99 „Dėl antrinių žaliavų surinkimo konteinerių perdavimo“, Pasvalio rajono savivaldybės taryba nusprendžia:

1. Perduoti uždarajai akcinei bendrovei Panevėžio regiono atliekų tvarkymo centrui valdyti ir naudoti patikėjimo teise pagal patikėjimo sutartį 10 metų savarankiškosioms savivaldybių funkcijoms atlikti Pasvalio rajono savivaldybei nuosavybės teise priklausantį Pasvalio rajono savivaldybės administracijos seniūnijų patikėjimo teise valdomą ilgalaikį materialųjį turtą, kurio bendra pradinė vertė – 18 569,33 Eur, likutinė vertė 2022 m. sausio 31 d. – 0 Eur (priedas).

 2. Įgalioti Pasvalio rajono savivaldybės administracijos direktorių pasirašyti šio sprendimo 1 punkte nurodyto turto patikėjimo sutartį.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė

A. Lindienė

2022-02-17 tel. 8 686 42106

Suderinta DVS Nr. RTS-50

Pasvalio rajono savivaldybės tarybai

**AIŠKINAMASIS RAŠTAS**

**DĖl Pasvalio rajono savivaldybės turto perdavimo pagal patikėjimo sutartį UŽDARAJAI AKCINEI bendrovei panevėžio regiono atliekų tvarkymo centrui**

2022-02-17

Pasvalys

**1. Sprendimo projekto rengimo pagrindas.**

Šiuo metu sprendimo projekte nurodytas turtas priklauso Pasvalio rajono savivaldybei (toliau – Savivaldybė). Vadovaujantis 2016 m. gegužės 26 d. Savivaldybės ir UAB Panevėžio regiono atliekų tvarkymo centro (toliau – PRATC) sudaryta Pasvalio rajono savivaldybės atliekų tvarkymo sistemos administravimo sutartimi Nr. ASR-377 (toliau – Sutartis) (su visais aktualiais pakeitimais), PRATC yra paskirtas Savivaldybės komunalinių atliekų tvarkymo sistemos administratoriumi (toliau – Administratorius). Administratorius, vykdydamas Sutarties sąlygas, viešųjų pirkimų būdu parinko komunalinių atliekų sraute susidarančių pakuočių bei popieriaus atliekų paslaugas teikiantį ūkio subjektą ir su juo 2021 m. rugpjūčio 23 d. sudarė pirkimo sutartį Nr. 509/2021 „Dėl komunalinių atliekų sraute susidarančių pakuočių bei popieriaus atliekų rūšiuojamojo surinkimo ir jų vežimo paslaugų teikimo Pasvalio rajono savivaldybės teritorijoje“. Šiuo metu Pasvalio rajono teritorijoje yra 99 kolektyvinės antrinių žaliavų konteinerių aikštelės. 19 iš jų esantys kolektyviniai rūšiavimo konteineriai nuosavybės teise priklauso Savivaldybei. Kitos aikštelės yra įrengtos pagal Aplinkos projektų valdymo agentūros vykdytus projektus ir jose esantys konteineriai priklauso Administratoriui. Administratorius turi perduoti paslaugos teikėjui UAB „Ekonovus“ Pasvalio rajone esančius 99 komplektus kolektyvinių rūšiavimo konteinerių panaudos sutartimi paslaugos vykdymui.

Pagal šiuo metu galiojantį [Lietuvos Respublikos valstybės ir savivaldybių turto valdymo, naudojimo ir disponavimo juo įstatym](http://www3.lrs.lt/pls/inter3/dokpaieska.showdoc_l?p_id=453733)ą, valstybės ar savivaldybių turtas kitiems juridiniams asmenims, taip pat ir uždarosioms akcinėms bendrovėms gali būti perduotas patikėjimo teise pagal turto patikėjimo sutartį ir tik tais atvejais, kai jie pagal įstatymus gali atlikti savivaldybių funkcijas.Vietos savivaldos įstatymo 6 straipsnio 31 punkte nurodyta, kad komunalinių atliekų tvarkymo sistemų diegimas, antrinių žaliavų surinkimo ir perdirbimo organizavimas, yra viena iš savarankiškųjų savivaldybių funkcijų.

Šiuo sprendimu Savivaldybei nuosavybės teise priklausantis turtas – antrinių žaliavų surinkimo konteineriai perduodami PRATC pagal patikėjimo sutartį 10 metų.

**2. Sprendimo projekto tikslai ir uždaviniai.**

Sprendimo projekto tikslas – pritarti turto perdavimo pagal patikėjimo teisę sutarčiai, bei įgalioti Pasvalio rajono savivaldybės administracijos direktorių pasirašyti šią sutartį.

**3. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma. Savivaldybės turtas bus perduotas PRATC, laikantis galiojančių teisės aktų.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Įgyvendinimui teisės aktų priimti nereikia.

**7. Sprendimo projekto antikorupcinis vertinimas**.

Sprendimo projektas antikorupciniu aspektu nevertintinas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Sprendimo projekto iniciatorius Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vyriausioji specialistė Apolonija Lindienė.

Strateginio planavimo ir investicijų skyriaus vyriausioji specialistė Apolonija Lindienė